Document ID: /roh_data/filtered/fineweb-2-filterrobots_roh.jsonl.gz/72500

Er Samuel Giger na fa betg part a l'Unspunnen
- Venderdi, 25.8.2017, 11:12
Cun Giger na po in ulteriur cunfavurit betg far part da la festa da lutga da l'Unspunnen ad Interlaken.
Samuel Giger è sa blessà vid la spatla e sto uss desister definitivamain da la festa ch'è mo mintga sis onns. Per il giuven da 19 onns è quai ina greva frida. En la rangaziun da la stagiun era Giger sin la segunda plazza.
Segund è il lutgader da la Turgovia era stà l’onn passà a la festa federala ad Estavayer-le-Lac, quai davos Matthias Glarner. Il retg da la lutga actual è medemamain blessà, e manchenta perquai era la festa da l'Unspunnen.
RR novitads 10:00